<<หนทางหมื่นลี้สู่สำนัก>>

     ห้าง Future Park รังสิต ชั้น B ฝั่ง Central บริเวณด้านหน้า Tops super market ครับ

<<ศิษย์พี่กล่าวต้อนรับ>>

     เกินกว่า 15 ปีมาแล้ว สำหรับร้านเพื่อสุขภาพร้านนี้ ซึ่งเริ่มธุรกิจมาตั้งแต่ปี พ.ศ. 2541 โดยร้านมุ่งเน้นจำหน่ายสินค้าที่ป็นแนวเกษตรอินทรีย์เป็นแนวหลัก มีสินค้าประเภทเกษตรอินทรีย์ อยู่ราวๆ 80% และอีก 20% เป็นผักปลอดสารพิษ ที่ยังไม่สามารถผลิตในรูปแบบระบบอินทรีย์ได้ ซึ่ง คุณสุวรรณา หลั่งน้ำสั่งข์ กรรมการผู้จัดการได้กล่าว เพิ่มเติมอีกว่า ทางร้านพร้อมมุ่งมั่นส่งเสริมให้เกษตรกรทำเกษตรอินทรีย์ โดยสร้างความเชื่อมั่นเรื่องการประกันราคา และซื้อในราคาสูงกว่าท้องตลาด พร้อมทั้งจัดทำพื้นที่เพาะปลูก ให้เกษตรกรได้มาเพาะปลูก ในกรณีที่ไม่มีพิ้นที่เป็นของตนเอง เล่นเอาผมอยากไปอยู่ด้วยเลย 555+ ปัจจุบันก็มีกว่า 14 สาขาแล้ว ซึ่งมีระบบบัตรสมาชิก (goOrganic) ที่มีตัวล่อตาล่อใจเป็นของของแถมและส่วนลดมากมาย ให้เราได้ตาวิ้งๆกัน 555+

     อ่านถึงตรงนี้ บางคนถามว่า น้อง GBจะมารีวิวผักใชไหม...ก็ใกล้เคียงอยู่นะ 555+ นอกเหนือจากผัก ผลไม้แบบเกษตรอินทรีย์ ที่เป็นตัวชูโรงของร้านแล้ว ทางร้านยังเอาของดีจากเกษตรกรโดยตรง มาขายเพื่อเป็นการส่งเสริมผลิตภัณฑ์จากท้องถิ่น เช่น ขนม ถั่ว น้ำผลไม้ ผลไม้อบแห้ง ไข่ไก่ ปลา เป็นต้น พร้อมผลิตภัณฑ์ของตัวร้านเอง เช่น ไส้กรอก หมูยอและ ลูกชิ้น ปิดท้ายด้วยตัวที่เราเหล่มองหาตาแทบหลุด ก็คงเป็นไอศครีมออแกนิค นั่นเอง 555+ เดินไปๆมาๆของเต็มตระกร้าซะงั้น กลับบ้านไปทดสอบกระบวนยุทธ์กันซะหน่อยดีกว่า...ย๊ากส์

<<คู่ประลองฝึกฝนพลังยุทธ์>>

     - Organic Black Sesame ไอศครีมงาดำ ออแกนิค ( 55 บาท ) ????????????????: ไอศครีมในตู้ที่เราไปเกาะๆแกะๆอยู่พักใหญ่ ชิมฟรีไปหลายอันเหมือนกัน 555+ มาเต็มๆสกูปดี เนื้อเนียนไม่มีเกร็ด รสออกหวานกำลังพอดี เข้มข้น รสชัดเจน เนื้องาดำดูจัดเต็ม รู้สึกได้จากรสสัมผัส หอมดีใช้ได้ จัดว่าโอเคเลยครับ

     - ปั้นคลิบไส้ปลา ( 75 บาท ) ????????????: เอ๊ะ.. รู้สึกมันจะไม่ค่อยเพื่อสุขภาพเท่าไหร่นะครับ น้อง GB คือ คำที่ทีมงานถาม 555+ ปั้นคลิบแป้งออกหนาพอสมควร เคลือบน้ำตาลออกหวานๆมันๆหนาพอใช้ กัดแล้วไม่แข็งเท่าไหร่ ร่วนพอประมาณ ด้านในไส้ปลามาเต็มดีไม่หยอก หวาน เค็ม มัน เผ็ดบางๆ เข้ากันดีใช้ได้ครับ

     - ไพศาลหมูทุบ ( 115 บาท) ????????????????: เอ๊ะ.. อันนี้ก็รู้สึกมันจะไม่ค่อยเพื่อสุขภาพอีกแล้วนะครับ น้อง GB คือ คำที่ทีมงานถาม 555+ ของฝากของดีประจำ จังหวัดสระบุรี อันนี้ติดใจจากการที่มีผู้อุปการะคุณซื้อมาฝากรอบนี้จัดเองบ้าง 555+ หมูแผ่นสีน้ำตาลปนเหลืองสวยน่าทาน นำมาทุบให้เป็นแผ่นบางๆ ดูยาวเป็นแพดีงามไม่ธรรมดา วางอัดแน่นอยู่ในกล่องพลาสติก คดม้วนหนาแน่นดีงาม เยอะจุใจไม่น้อย เราฉีกฝอยลิ้มลองทานกันได้ง่ายๆ รสออกหวาน เค็ม มันๆ พอประมาณ ไม่หวานแหลม หรือเค็มเกินไป พอดีๆ ทานเปล่าๆหรือกับข้าวสวยหรือข้าวต้ม ก็ปปลื้มปริ่มดีนะจ๊ะ

     - กล้วยหอมทองกวน ( ฟรี ) ????????????: ของฟรี จากการซื้อสินค้าครบตามกิเลส ฉลองร้านเปิดใหม่ 555+ ได้มา 5 เม็ด ก้อนใหญ่กลม ดำดีสีไม่ตก รสหวานพอดีๆ เหนียวๆเคี้ยวกันเพลินๆ ดีใช้ได้ครับ 

<<เหล่าอาจารย์ประเมินลมปราณ>>

     >รสชาติ – 3.5/5 : รสชาติดีใช้ได้เลยครับ สื่อรสออกมาได้ชัดเจนดีพอสมควร รสสัมผัสดีพอใช้ได้ อาจไม่โดดเด่นโดนใจชนิดเคลิ้มได้ แต่ก็ทำออกมาได้โอเค วัตถุดิบดีใช้ได้ สด ใหม่ สะอาด น่าพึงพอใจครับ

     >ราคา – 4/5 : พอคบหาได้ ฉันมิตรสนิท ตอนแรกแอบกังวลเล็กๆ เพราะราคาดูไม่เบาในระดับนึงครับ แต่พอได้ทานแล้ว ทราบได้ถึงคุณภาพของอาหารเลยครับ ว่าดีเหมาะสม คุ้มค่าพอสมควรเลย หมูทุบดูอิ่มหมีพีมันดีสุด 555+ โดยรวมๆ น้อง GB ก็พึงพอใจอยู่นะจ๊ะ

     >บรรยากาศ – 3.5/5 : ร้านออกแนวมาร์ท ชั้นวางผลิตภัณฑ์ครับ ตกแต่งแบบเรียบง่ายธรรมดาๆ ดูกว้างขวางและโล่งๆดีพอควร เดินเหินสะดวกสบาย ดีไม่หยอก และสะอาดสะอ้านดีครับ

     >บริการ – 4/5 : พี่ๆพูดจาสุภาพเรียบร้อยและยิ้มแย้มแจ่มใสดีเลยครับ ให้คำแนะนำดีและเชียร์แขกไม่ธรรมดา ขายบัตรสมาชิกน่าดู 555+ บริการรวดเร็วดี สถานที่จอดรถ พึ่งพิงได้ครับ

<< เจ้าสำนักชี้แนะก่อนลงเขา >>

     พลังธรรมชาติ ช่างดีงาม น่าค้นหาครับ

===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

